Coba jelasin Kontroversi dari Perbadanan Tabung Pendidikan Tinggi Nasional dalam bahasa melayu dong

Pada November 2011, media di Malaysia telah melaporkan bahawa Ahli Lembaga Pengarah PTPTN telah membuat cadangan supaya pinjaman perbelanjaan atau sara wang sara diri yang diberikan kepada pelajar yang memohon pinjaman pendidikan dari perbadanan ini diberhentikan pada tahun 2013. Tujuannya untuk mengurangkan bebanan perbadanan itu. Cadangan itu telah mendapat perhatian dan isu sensasi bagi rakyat di negara Malaysia, lantaran dari salah faham tersebut, pihak PTPTN telah mejelaskan bahawa ia merupakan suatu cadangan yang masih belum dimuktamadkan dan ianya masih melalui proses rundingan yang panjang.

Lantaran dari cadangan pemberhentian pinjaman perbelanjaan itu, suatu makanisme baru telah dirancang oleh pihak PTPTN bagi membantu pengagihan sumbangan kewangan kepada pelajar yang kurang berkemampuan. Antara mekanisma gantian yang dicadangkan adalah (PTPTN) merancang penubuhan dana baharu hasil sumbangan sektor korporat dan individu untuk disalurkan kepada pelajar-pelajar institusi pengajian tinggi awam dan swasta yang kurang berkemampuan.

Penubuhan dana itu adalah sebahagian daripada cadangan PTPTN untuk mengehadkan pembiayaan mereka kepada hanya menampung yuran pengajian dan bukan lagi turut melibatkan kos sara hidup pelajar mulai 2013.

Pengerusinya, Datuk Ismail Mohamed Said berkata, cadangan penubuhan dana itu bersama pelan pembiayaan terhad sedang diperhalusi dan bakal dikemukakan kepada Kementerian Pengajian Tinggi Malaysia dan seterusnya dibentangkan kepada Kabinet tidak lama lagi.